  Анжелика Тихонова корреспондент Якшур-Бӧдья школа-интернатын дышетскисьёс сӧсыр пиналъёслэн спартакиадаысьтызы Россилэн кубокеныз бертӥзы. Ӵошатсконъёс Киров улосвылысь Перекоп каргуртын 8-12 южтолэзе ортчизы, вераз ивортодэтъя «Удмуртия» агентстволы пиналъёслэн тренерзы Николай Михайлов. Спартакиадае 10 аресысен спортсменъёс пыриськизы. Защищать каримы республикаез но асьме школаез. Одӥг асьме Якшур-Бӧдья школаен вормимы Росси кубокез но вайимы школае. Кык Кубок: огез - школаос куспын вормимы, огез – командной басьтӥмы. Эшшо одӥг кубок эстафета понна нимысьтыз сётӥзы на. Бызьылӥмы ми отын спринт, эрико амалэн ӵошатскон, биатлон, эстафета Николай Михайлов, Якшур-Бӧдья школа-интернатысь тренерПиналъёс оглом 23 медаль утӥзы – 11 зарни, 6 азвесь но 6 бронза. Вераны кулэ, пиналъёс ваньзы ик ляб адӟо, нош куд-огез воксё уг адӟы. Пусъём, Николай Михайловлэн дышетскисьёсыз арысь аре спартакиадаын вормисе потыло, но Россилэсь кубоксэ нырысьсэ басьтӥзы. Али соос выль ӵошатсконъёслы дасясько. Пермь улосысь Чайковскын Россилэн чемпионатэз ортчоз. Отчы 14 аресысен пиналъёс мынозы.  Тегъёс: Спорт Киров Удмуртия нылпиос сӧсыръёс Якшур-Бӧдья  